Úradný vestník L 211 , 11/08/1999 S. 0053 - 0054



Rozhodnutie Komisie z 26. júla 1999, ktorým sa mení a dopĺňa rozhodnutie Rady 79/542/EHS a rozhodnutia Komisie 92/160/EHS a 93/195/EHS týkajúce sa dovozov registrovaných koní z Ekvádora (oznámené pod číslom dokumentu C(1999) 2438) (Text s významom pre EHP) (1999/558/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat, ktorými sa riadi premiestňovanie a dovozy zvierat koňovitých z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 17, druhý odsek, (1) keďže rozhodnutím Rady 79/542/EHS [2], naposledy zmeneným a doplneným rozhodnutím Komisie 1999/301/ES [3], bol vytvorený zoznam tretích krajín, z ktorých členské štáty povolia dovozy hovädzieho dobytka, ošípaných, zvierat koňovitých, oviec a kôz, čerstvého mäsa a mäsových výrobkov; keďže Ekvádor je zahrnutý v časti 2, osobitný stĺpec pre registrované kone, v prílohe k danému rozhodnutiu; (2) keďže rozhodnutím 92/160/EHS [4] Komisia zaviedla regionalizáciu určitých tretích krajín pre dovozy zvierat koňovitých, naposledy zmeneným a doplneným rozhodnutím 1999/236/ES [5]; keďže týmto rozhodnutím sa Ekvádor regionalizuje s cieľom obmedziť opakovaný vstup po dočasnom vývoze registrovaných koní iba na metropolitnú oblasť Quito; (3) keďže rozhodnutím Komisie 93/195/EHS [6], naposledy zmeneným a doplneným rozhodnutím 1999/228/ES [7], boli stanovené zdravotné podmienky a veterinárna certifikácia pre opakovaný vstup registrovaných koní do Ekvádora po dočasnom vývoze; (4) keďže počas inšpekčnej návštevy Komisie v Ekvádore vyšli najavo závažné závady týkajúce sa monitorovania zdravia koní, veterinárneho dozoru, hlásenia chorôb a postupov pri dovoze a vývoze zvierat koňovitých; keďže však od prijatia rozhodnutia 92/160/EHS nebol žiadny kôň reexportovaný z Ekvádoru do spoločenstva; (5) keďže najmä a v dôsledku nedostatočných kontrol a nahlasovania ochorení, situácia v Ekvádore vzhľadom na venezuelskú encefalomyelitídu koní a žrebčiu nákazu je nejasná; (6) keďže opakovaný vstup registrovaných koní po dočasnom vývoze do metropolitnej oblasti Quito v Ekvádore sa musí zakázať; keďže z tohoto dôvodu Ekvádor musí byť vyškrtnutý zo zoznamu tretích krajín v prílohe rozhodnutia Rady 790/542/EHS a následne sa musia príslušne zmeniť a doplniť rozhodnutia 92/160/EHS a 93/195/EHS; (7) keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V časti 2 prílohy rozhodnutia Rady 79/542/EHS osobitný stĺpec pre registrované kone, nasledujúci riadok týkajúci sa Ekvádora sa vypúšťa: EC | Ekvádor | x | (1) | Článok 2 V prílohe rozhodnutia Komisie 92/160/EHS sa vypúšťajú nasledujúce slová týkajúce sa Ekvádoru: "Ekvádor [8] Metropolitná oblasť Quito." Článok 3 Rozhodnutie Komisie 93/195/EHS sa mení a dopĺňa takto: 1. v skupine D v prílohe I sa vypúšťajú slová "Ekvádor [9]"; 2. v skupine D v prílohe II sa vypúšťajú slová "Ekvádor [10]"; Článok 4 Toto rozhodnutie je adresované členským štátom. V Bruseli 26. júla 1999 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 146, 14.6.1979, s. 15. [3] Ú. v. ES L 117, 5.5.1999, s. 52. [4] Ú. v. ES L 71, 18.3.1992, s. 27. [5] Ú. v. ES L 87, 31.3.1999, s. 13. [6] Ú. v. ES L 86, 6.4.1993, s. 1. [7] Ú. v. ES L 83, 27.3.1999, s. 77. [8] Ú. v. ES L 224, 18.8.1990, s. 42. [9] Ú. v. ES L 224, 18.8.1990, s. 42. [10] Ú. v. ES L 224, 18.8.1990, s. 42. --------------------------------------------------